cyanic-selkie/wikianc huggingface dataset:
Elena
Elena on muun muassa Suomessa, Italiassa ja Venäjällä käytetty naisen etunimi. Vuoden 2019 loppuun mennessä Suomessa on Digi- ja väestötietoviraston tietojen mukaan ollut 8 114 Elena-nimen saanutta naista, joista suurin osa on 1900-luvun loppupuolella syntyneitä.
Elena on muunnos Helenestä, joka on alun perin kreikkalainen nimi. Helenen taustalla on joko kreikan soihtua tai kuuta merkitsevä sana. Elenalla on siis sama alkuperä kuin Helenalla.
Kun Elena on venäläisen naisen nimenä, se voidaan translitteroida myös Jelena.
Kantoaine
Kantoaineella tarkoitetaan muun muassa kemiallisissa yhdisteissä olevia apuaineita, jotka toimivat varsinaisen tehoaineen kuljettajina. Esimerkiksi liiman polymeerit voivat olla vedessä jonka haihtuessa liima kovettuu.
Kantoaineella tarkoitetaan myös biologisessa kantoaineprosessissa käytettäviä kantoainekappaleita, joiden pinnalla mikrobit (biofilmi) elävät.
Lamine N’Diaye
Lamine N’Diaye (s. 18. lokakuuta 1956) on senegalilainen jalkapallovalmentaja ja entinen hyökkääjä. Toukokuusta 2013 lähtien hän on toiminut kongolaisseura TP Mazemben teknisenä johtajana.
Ura pelaajana
N’Diaye pelasi urallaan Ranskassa saavuttamatta koskaan suurempaa menestystä. Hän aloitti uransa 1980 SC Orangessa ja siirtyi kolme vuotta myöhemmin AS Cannesiin. Hän edusti kaksi kautta rivieralaisseuraa, kunnes siirtyi FC Mulhouseen. Raymond Domenechin valmentama joukkue pelasi Division 2:ssa ja oli lähellä nousua pääsarjaan usean kerran. Lopulta Domenechin vaihduttua Didier Notheaux'hon kaudelle 1988–1989 Mulhouse onnistui voittamaan Division 2:n ja nousemaan pääsarjaan. N'Diayen ja Mulhousen visiitti pääsarjassa jäi yhteen kauteen. Hän lopetti pelaajauransa seurassa vuonna 1993.
Ura valmentajana
Pelaajauransa jälkeen N’Diaye on jatkanut uraansa valmentajana. Hän aloitti huhtikuussa 1998 Mulhousen päävalmentajana joukkueen pudottua Nationaliin. N’Diayen oli tarkoitus nostaa seura takaisin Division 2:een, mutta kehnosti alkanut kausi 1998–1999 johti potkuihin jo joulukuussa.
Mulhouse-pestinsä jälkeen N’Diaye siirtyi valmentajaksi Afrikkaan, jossa ei pelaajaurallaan lainkaan vaikuttanut. Hän toimi vuosina 2000–2006 kamerunilaisen Coton Sport FC de Garouan päävalmentajana ja johdatti seuran viiteen maan mestaruuteen. Hän valmensi Coton Sportin myös CAF Cupin välieriin 2001 ja finaaliin 2003.
Joulukuussa 2008 N’Diaye jatkoi uraansa marokkolaisen Maghreb Fèsin peräsimessä, mutta pesti päättyi kauden jälkeen vaatimattoman menestyksen vuoksi.
Syyskuussa 2010 Afrikan Mestarien liigan voittanut TP Mazembe palkkasi N’Diayen päävalmentajakseen Diego Garzitton erottua tehtävistään. Joulukuussa 2010 hän johdatti Mazemben ensimmäisenä afrikkalaisjoukkueena seurajoukkueiden MM-kisojen loppuotteluun. Välierissä Mazembe voitti brasilialaisen Sport Club Internacionalin 2–0. Finaalissa N'Diayen suojatit hävisivät FC Internazionale Milanolle 3–0. Kotimaan sarjassa Mazembe voitti senegalilaisen opissa kaksi mestaruutta. Toukokuussa 2013 hän jätti paikkansa päävalmentajana ja siirtyi Mazemben tekniseksi johtajaksi.
Vaali
thumb|200px|Äänestäjä pudottaa täytetyn vaalilipukkeensa läpinäkyvään vaaliuurnaan. Vaali tai vaalit on äänestys, jossa äänestäjät valitsevat ehdokkaiden joukosta yhden tai useampia henkilöitä toimimaan vallankäyttäjinä merkittävissä luottamustehtävissä.
Modernissa demokraattisesti toimivassa valtiossa tärkeimmät vaalit ovat parlamenttivaalit, joissa kansalaiset valitsevat edustajia käyttämään lainsäädäntövaltaa. Vaaleja käytetään yleisesti myös järjestöissä, yhdistyksissä ja yrityselämässä valittaessa henkilöitä merkittäviin tehtäviin.
Vaalin vaiheet
Äänestäjillä tulee olla äänioikeus. Joissain vaaleissa voi olla äänestysvelvollisuus. Äänestäjät voivat käytetystä vaalitavasta riippuen äänestää yhtä tai useampaa yksittäistä ehdokasta tai koko vaalilistaa. Äänestystapana voi olla esimerkiksi lippuäänestys, sähköinen äänestys tai käsiäänestys. Äänestystavasta riippuu paljon se, onko vaalissa vaalisalaisuutta. Äänestys tapahtuu viimeistään vaalipäivänä, jota monissa vaaleissa edeltää ennakkoäänestys.
Vaaleissa voi olla vaalitarkkailijoita, jotka valvovat, suoritettiinko vaalit lainmukaisesti ja ilman vaalivilppiä. Vaalitulosta pyritään ennustamaan ennen vaaleja järjestettävillä mielipidetiedusteluilla ja vaalipäivänä tehtävillä ovensuukyselyillä. Nykyisin useilla tiedotusvälineillä on verkkosivuillaan omat vaalikoneet, joiden avulla äänestäjät voivat vertailla omia kantojaan puolueiden ja ehdokkaiden kantoihin.
Kun äänestysaika on loppunut, vaalihuoneistot suljetaan ja ääntenlaskijat alkavat laskea ääniä. Vaalituloksen kehittymistä voidaan kokoontua seuraamaan eri puolueiden vaalivalvojaisissa. Äänten tarkistuslaskennan jälkeen julistetaan vaalitulos.
Vaalitavat
Vaalitapa on menetelmä, jonka avulla muutetaan vaaleissa annetut äänet edustuspaikoiksi. Vaalitapaan kuuluu vaalilistojen rakentuminen, äänten antamisen tapa, ääntenlaskumenetelmä ja voittajien määrittely. Käytetyllä vaalitavalla on suuri merkitys ehdokasasetteluun, vaalikampanjointiin, vaalin tulokseen, äänestysaktiivisuuteen, vaalien jälkeisiin poliittisiin voimasuhteisiin ja poliittiseen vakauteen, maan puoluerakenteeseen sekä hallintoelinten edustavuuteen paikallisesti, etnisesti sekä naisten kannalta.
Kaksi länsimaisissa demokratioissa yleisintä äänestystapaa ovat yhden voittajan enemmistövaalitapa, joka on yleinen etenkin Yhdysvalloissa, sekä monen voittajan suhteellinen vaalitapa, joka on yleinen etenkin Euroopassa. Enemmistövaalitavassa valitaan vain eniten ääniä saanut ehdokas, ja suhteellisessa vaalitavassa paikat jaetaan suhteessa puolueiden saamiin äänimääriin.
Nikeforos Blemmydes
Nikeforos Blemmydes ( tai Blemmida; 1197–1272) oli bysanttilainen filosofi ja munkki, joka kirjoitti sekä filosofisia että teologisia teoksia.
Elämä
Blemmydeen oppilaisiin kuuluivat muun muassa keisari Theodoros II Laskaris sekä historioitsija Georgios Akropolites. Blemmydeen logiikan tuntemusta hyödynnettiin ortodoksisen teologian puolustamisessa filioque-kiistaa eli Pyhän Hengen lähtemistä koskevissa väittelyissä paavin lähettiläiden kanssa.
Blemmydes oli välillä kiistoissa keisarien ja Konstantinopolin patriarkan kanssa. Hän muun muassa karkotti Johannes Dukaksen rakastajattaren Markesinan luostarinsa kirkosta ja kirjoitti tästä teologisen kiertokirjeen De regia pellice templo ejecta (Kuninkaan rakastajattaren temppelistä karkottamisesta). Tästä huolimatta keisarit pitivät häntä arvossa. Kun patriarkan virka oli vapaana vuonna 1255, Theodoros II tarjosi sitä Blemmydeelle, mutta tämä valitsi elämän luostarissa ja pysyi siellä kuolemaansa saakka.
Teokset
Blemmydes kirjoitti lukuisia teoksia sekä filosofista että teologiasta, ja erityisesti hänen logiikkaa ja luonnonfilosofiaa käsittelevät yhteenvetonsa olivat hyvin luettuja. Blemmydeen teokset perustuivat enimmäkseen Aristoteleen teoksiin sekä myöhempiin Aristoteles-kommentaattoreihin. Hän sai kuitenkin vaikutteita myös mm. Johannes Damaskolaiselta sekä stoalaiselta Kleomedeeltä. Teologiassaan hän hyödynsi kirkkoisiä. Blemmydes kirjoitti myös lukuisia kirjeitä, runoja, maantieteellisiä teoksia, ohjeita keisarille ja luostarinsa munkeille, sekä kaksi omaelämäkertaa.
Blemmydeen teoksia ovat mm.:
Ted Turner
Robert Edward ”Ted” Turner III (s. 19. marraskuuta 1938 Cincinnati, Ohio) on yhdysvaltalainen media-alan johtaja ja hyväntekeväisyyden harrastaja. Hänet tunnetaan esimerkiksi CNN-kaapelitelevision perustajana.
Mediaura
Turner kävi Brownin yliopistoa mutta ei valmistunut. Hän työskenteli isänsä omistamassa mainostauluyhtiössä Atlantassa, Georgiassa, ja hänestä tuli vuonna 1960 sen haarakonttorin pääjohtaja. Turnerin isän kuoltua 1963 Tedistä tuli perheen liiketoiminnan johtaja, ja hän nosti sen takaisin tuottavaksi.
Turner osti vuonna 1970 vaikeuksiin ajautuneen atlantalaisen UHF-televisioaseman (myöhemmin nimeltään WTBS tai TBS, Turner Broadcasting System) ja teki siitä tuottavan kolmessa vuodessa. Vuonna 1975 Turnerin yhtiö oli yksi ensimmäisistä, joka käytti viestintäsatelliittia lähetyksissään valtakunnalliselle kaapelitelevision yleisölle. Turner perusti vuonna 1980 Cable News Networkin (CNN) ja vuonna 1988 Turner Network Televisionin (TNT).
Vuonna 1986 Turner osti MGM/UA Entertainment Companyn. Hän muutti joitain yhtiön elokuvakirjaston mustavalkoisia klassikkoja värielokuviksi, mikä aiheutti vastalauseita elokuva-alan ihmisiltä. Myöhemmin Turner myi MGM/UA:n sekä suuren osan Turner Broadcasting Systemistä vaikka säilyttikin siinä määräysvallan. Hän säilytti myös MGM:n elokuvakirjaston omistajuuden.
Turner perusti vuonna 1992 Cartoon Network -kanavan ja osti vuonna 1993 tuotantoyhtiöt New Line Cinema ja Castle Rock Entertainment. Time Warner osti TBS:n vuonna 1996 7,5 miljardilla dollarilla. Turnerista tuli Time Warnerin varapuheenjohtaja ja yhdistyneen yhtiön kaapelikanavien johtaja. Kun Time Warner yhdistyi AOL:ään, turnerista tuli AOL Time Warnerin varapuheenjohtaja ja vanhin neuvonantaja. Turner erosi varapuheenjohtajuudesta vuonna 2003, ja vuonna 2006 hän ilmoitti ettei enää pyri Time Warnerin johtokuntaan.
Turner tuotti vuonna 2003 elokuvat Jumalan miekka ja Gettysburg ja näytteli niissä.
Urheilu-ura
Turner osti Atlanta Braves -baseballseuran vuonna 1976 ja Atlanta Hawks -koripalloseuran 1977. Turner oli Courageous-veneen kapteeni vuonna 1977 kun se voitti America’s Cupin. Turner perusti ja sponsoroi kylmän sodan liennytykseksi tarkoitettuja Hyvän tahdon kisoja (1986–2001).
Yksityiselämä
Turner asuu Floridassa USA:ssa. Hän on ollut naimisissa Julia Gale Nyen, Jane Shirley Smithin ja Jane Fondan (1991–2001) kanssa. Hänellä on viisi lasta.
Turner on oppiarvoltaan Bachelor of Arts/Science Brownin yliopistosta.
Forbesin mukaan Ted Turnerin omaisuuden arvo oli 1,9 miljardia dollaria vuonna 2006 ja 8,8 miljardia vuonna 2001.
Hyväntekeväisyys
Ted Turnerin säätiö UN Foundation on sitoutunut miljardin dollarin lahjoitukseen YK:lle 10. lokakuuta 2006. YK:ssa varojen käyttöä hoitaa tarkoitusta varten vuonna 1998 perustettu rahasto: United Nations Fund for International Partnerships (UNFIP). Varat ohjataan 15 vuoden aikana pääasiassa lasten terveyteen, väestökysymyksiin ja naisasiaan, ympäristöön ja rauhaan sekä turvallisuuteen ja ihmisoikeuksiin.
Metsä Board
Metsä Board Oyj (vuoteen 2012 M-real Oyj, ennen vuotta 2001 Metsä-Serla Oy) on suomalainen metsäteollisuuden pörssiyhtiö, jonka päätuotteet ovat taive- ja tarjoilupakkauskartongit sekä valkoiset kraftlainerit. Yhtiön pääkonttori sijaitsee Espoon Tapiolassa.
Metsä Boardilla on yhteensä kahdeksan tuotantolaitosta Suomessa ja Ruotsissa. Suomessa yhtiöllä on Kyron, Takon, Simpeleen ja Äänekosken taivekartonkitehtaat sekä Kemin lainerikartonkitehdas. Lisäksi Joutsenossa ja Kaskisissa sijaitsevat kemihierrettä valmistavat BCTMP-tehtaat. Ruotsin Örnsköldsvikissä yhtiöllä on Husumin kartonki- ja sellutehdas.
Elina Pirinen
Elina Pirinen (s. 1981 ) on suomalainen ja kansainvälisesti työskentelevä koreografi-tanssija sekä barokki-indierocksäveltäjä-muusikko, pedagogi ja kuraattori. Hän valmistui tanssitaiteen maisteriksiTeatterikorkeakoulusta vuonna 2008.
Metsä Board
Metsä Board kuuluu Metsä Groupiin. Metsä Boardin suurin omistaja on Metsäliitto Osuuskunta, joka omistaa 48 prosenttia osakekannasta ja 67 prosenttia äänimäärästä. Yhtiöllä on kaksi osakesarjaa, A ja B, jotka molemmat noteerataan Helsingin pörssissä.
Yhtiön aikaisempi nimi oli Metsä-Serla Oy. Metsä-Serla Oy syntyi Metsäliiton Teollisuus Oy:n ja G. A. Serlachius Oy:n fuusiossa 31. joulukuuta 1986. Samalla Metsä-Botniasta tuli Metsä-Serlan tytäryhtiö. Yhtiön nimeksi muutettiin vuonna 2001 M-real Oyj ja vuonna 2012 Metsä Board.
Vuoden 2014 lopulla Metsä Board ilmoitti kasvattavansa kartonkiliiketoimintaa ja luopuvansa paperiliiketoiminnoista kokonaan. Vuoden 2016 alussa Metsä Board käynnisti Husumin tehtaalla uuden taivekartongin tuotantolinjan ja laajensi valikoimaansa tarjoilupakkauskartonkeihin. Husumissa otettiin myös käyttöön uusi kartongin ekstruusiopäällystyslinja vuonna 2017. Päällystämättömän hienopaperin valmistus Husumissa loppui kesällä 2016, ja Kyron tehtaan tapettipaperin valmistus syksyllä 2016.
Syksyllä 2020 Metsä Board ilmoitti avaavansa Äänekoskelle kartonki- ja pakkausinnovaatioihin keskittyvän osaamiskeskuksen. Samalla tehdasalueella toimivat muun muassa Metsä Groupin biotuotetehdas, kartonkitehdas, koivuviilutehdas, puupohjaisten tekstiilikuitujen koetehdas sekä 3D-kuitutuotteita valmistava koetehdas, joka käynnistyi toukokuussa 2022.
Elina Pirinen
Pirinen opiskeli viulun ja pianonsoittoa, laulua ja teoria-aineita Kuopion konservatoriolla sekä lukuisilla mestarikursseilla, mutta jätti opinnot kesken siirtyessään Teatterikorkeakouluun monitaiteellisiin tanssijan ja koreografin opintoihin.
Metsä Board
Metsä Board aloitti syksyllä 2022 suunnittelun uudesta, vuosikapasiteetiltaan noin 800 000 tonnin taivekartonkitehtaan rakentamisesta Kaskisten tehdasalueelle.
Elina Pirinen
Pirinen palkittiin vuonna 2014 Kritiikin Kannuksilla sekä vuonna 2015 Prix Jardin d’Europe koreografiapalkinnolla ImPulsTanz festivaalilla Wienissä.
Metsä Board
Johto
Metsäliiton Teollisuuden / Metsä-Serlan / M-realin / Metsä Boardin toimitusjohtajat:
Omistus
Metsä Boardin suurimmat osakkeenomistajat 30. syyskuuta 2021 olivat seuraavat:
Elina Pirinen
Pirisen läheisiä yhteistyötahoja Suomessa ovat Zodiak-Uuden tanssin keskus, Kiasma-teatteri ja Mad House. Pirinen johtaa tanssileiriä Sukset Ristiin Susirajalla Nurmeksessa sekä toimii baroquerock-yhtyeensä koollekutsujana, lauluntekijänä sekä laulaja-urkurina.
Taidetyön rinnalla hän toimii eläinaktiivina.
Thijs Libregts
Thijs Libregts (s. 4. tammikuuta 1941 Rotterdam) on alankomaalainen jalkapallovalmentaja ja entinen pelaaja.
Pelaajaurallaan Libregts pelasi Excelsior Rotterdamissa 1958–1962 ja 1968–1972 sekä Feyenoord Rotterdamissa 1962–1968. Valmennusurallaan Libregts valmensi 1980–1983 PSV Eindhovenia. 1983 hän siirtyi Feyenoord Rotterdamiin ja johdatti Feyenoordin Alankomaiden mestaruuteen sekä cupin voittoon 1984. 1987–1988 Libregts valmensi kreikkalaista PAOK Thessalonikia. 1988 hänet nimettiin Alankomaiden jalkapallomaajoukkueen päävalmentajaksi legendaarisen Rinus Michelsin seuraajaksi. Libregstin johdolla Alankomaat selviytyi MM-lopputurnaukseen 1990, mutta Libregts vaihdettiin ennen kisoja Leo Beenhakkeriin.
1991 Libregts palasi Kreikkaan, jossa valmensi Iraklista vuoteen 1994 jolloin hän siirtyi Olympiakoksen päävalmentajaksi. 1998–1999 Libregts toimi Nigerian jalkapallomaajoukkueen päävalmentajana. 2001–2002 hän valmensi itävaltalaista Grazer AK:ta.
Mike Milbury
pienoiskuva|Mike Milbury (vasemmalla) vuonna 1985. Mike Milbury (s. 17. kesäkuuta 1952) on amerikkalainen entinen jääkiekkoilija, jääkiekkovalmentaja, toimitusjohtaja ja televisiokomentaattori. Pelaajaurallaan Millbury pelasi kaksitoista kautta Boston Bruinsissa vuosina 1975–1987. Kausilla 1989–1990 ja 1990–1991 hän toimi Boston Bruinsin päävalmentajana. Kaudella 1995–1996 Milbury aloitti New York Islandersin päävalmentajana. Kesken kauden hän myös korvasi Don Maloneyn seuran toimitusjohtajana. Milbury toimi New York Islandersin toimitusjohtajana kauden 2005–2006 loppuun asti. Tämän jälkeen hän toimi vielä seuran varapresidenttinä vuoden 2007 toukokuuhun asti, jolloin Milbury jätti New York Islandersin. Hänen toimitusjohtaja-aikansa muistetaan erikoisista pelaajakaupoista ja räväköistä lausunnoista.
Milbury työskenteli NBC:n televisiokommentaattorina 14 vuotta elokuuhun 2020 asti, jolloin hänen seksistiset lausuntonsa lähetyksessä nostattivat kohun. Tammikuussa 2021 ilmoitettiin, että Milbury ei työskentele enää NBC:n kommentaattorina.
Green Bay Gamblers
Green Bay Gamblers on vuonna 1994 perustettu yhdysvaltalainen juniorijääkiekkoseura, joka pelaa USHL:ssa. Seura on kotoisin Green Baystä Wisconsinista.
Lassi Kilpi
Lassi Topias Taavetti Volter Kilpi (4. helmikuuta 1920 Turku – 8. maaliskuuta 2007 Helsinki) oli suomalainen juristi. Hän oli korkeimman hallinto-oikeuden (KHO) jäsen ja hallintoneuvos vuodesta 1961. Hän väitteli tohtoriksi vuonna 1952 ja laati verotusta käsitteleviä teoksia.
Kilven isä oli kirjailija Volter Kilpi.
Oiva Korhonen
Oiva Korhonen (28. heinäkuuta 1928 Suonenjoki – 27. toukokuuta 1992 Kuopio) oli suomalainen opettaja ja kirjailija.
Korhosen vanhemmat olivat työmies Kalle Korhonen ja Elin Emilia Karhunen. Hän toimi peruskoulunopettajana muun muassa Taivalkosken Metsäkylässä ja Jokijärvellä 1974–1980.
Michael Rummenigge
Michael Rummenigge (s. 3. helmikuuta 1964 Lippstadt) on saksalainen entinen jalkapalloilija.
Jalkapallomaajoukkue
Rummenigge debytoi Saksan maajoukkueessa 1983. Hän on pelannut kaksi maaottelua.
Elliptinen funktio
Elliptinen funktio on kaksijaksoinen, meromorfinen funktio, jolle löytyy kaksi nollasta poikkeavaa jaksoa: kompleksiluvut \omega_1 ja \omega_2 niin, että
kaikilla kompleksitason luvuilla z. Lisäksi lukujen \omega_1 ja \omega_2 suhde ei saa olla reaalinen, sillä tällöin funktion jaksot olisivat kompleksitasossa samaan suuntaan ja funktio olisi esitettävissä yksijaksoisena. Funktion jaksot jakavat kompleksitason alueisiin, joiden Argandin diagrammit muodostavat suunnikkaan muotoiset kuviot.
Yksinkertaisimpia elliptisiä funktioita ovat:
Kiril Terziev
Kiril Stoitšev Terziev (, s. 1. syyskuuta 1983 Petritš) on bulgarialainen vapaapainija ja olympiamitalisti.
74-kiloisten sarjassa painiva Terziev voitti olympiapronssia Pekingissä 2008. Lisäksi Terziev on voittanut kaksi EM-mitalia.
Calvary Episcopal Church
Calvary Episcopal Church -nimisiä episkopaalisia kirkkorakennuksia on Yhdysvalloissa useita:
Nivala (lehti)
thumb|250px|Nivala-lehden kansi 11.8.1976 thumb|250px|Nivala-lehden nykyinen tunnus
Nivala-lehti on Nivalassa kerran viikossa ilmestyvä paikallislehti. Lehteä julkaisi vuodesta 1949 Nivala-seura 4.4.2008 asti, kunnes lehti siirtyi Keski-Pohjanmaan Kirjapaino-konsernin omistukseen.
Lehden päätoimittajana toimii Risto Puolimatka. Nivala-lehden levikki on 5 400 kpl.
Lehden toimitus sijaitsee Nivalassa. Lehti painetaan samaan konserniin kuuluvan, Art-Print Oy:n rotaatiopainossa Kokkolassa.
Nivala-lehti sai uutta ilmettä ja energiaa uudistamalla lehden uuteen uskoon vuoden 2013 alusta. Uudistettu lehti julkaistiin ensimmäisen kerran 3.1.2013, jossa mukana myös nuorten sivut, joihin kirjoittelevat nivalalaiset nuoret. Nivala-lehti siirtyi vuoden 2013 alusta kerran viikossa julkaistavaksi.
TV-chat
Subin Sub Chatin tausta vuodelta 2003. Chat-viestit eivät ole aitoja.|thumb TV-chat oli televisiossa esitettävä chat-ohjelma, johon katselijat pystyivät lähettää matkapuhelimella teksti- tai multimediaviestejä lähetyksessä näytettäviksi. Osa TV-chateista oli juonnettuja, eli kuvan vieressä näkyi juontaja, joka luki viestejä ääneen ja kommentoi niitä. TV-chattien aiheena oli yleinen keskustelu, jokin teema tai seuranhaku. Myös näistä jotkut ovat juonnettuja. Joissain ohjelmissa oli sisällöntuotannolla suurempi rooli, kuten esimerkiksi anime-aiheisessa Otaku-ohjelmassa.
TV-chattien suosion perustana oli ollut tekstiviestien käytön yleistyminen 1990-luvun lopulla. TVTV!-kaapelikanava (nykyinen valtakunnallinen Sub-tv-kanava) aloitti TV-chat-ohjelmaformaatin Suomessa 5. kesäkuuta 2000. Pian sen jälkeen MTV3:lla, Nelosella ja monella muulla kanavalla, jopa paikalliskanavilla, oli pyörinyt omia TV-chatteja. TV-chatit polveutuivat tekstitelevisio-chatista, jonka esikuvana olivat Internetissä toimineet chatit, kuten Internet Relay Chat. TV-chatissa käyttäjät pystyivät lähettää televisiolähetykseen tai tekstitelevisioon viestejä, kuitenkaan paljastamatta omaa puhelinnumeroaan. Viestejä pystyi lähettää useimmissa tv-chateissa myös suoraan toiselle henkilölle, jolloin lähettäjän numero ei kuitenkaan paljastunut vastaanottajalle. Alkujaan tekstitelevisio-chatit olivat valvomattomia, mutta myöhemmin käytännöksi tuli kaikilla kanavilla esitarkistaa viestit ennen niiden pääsyä lähetykseen.
Palveluiden hinnat vaihtelivat. MTV3:n ja Subin ohjelmissa yhden chat-tekstiviestin hinta oli alun perin viisi markkaa eli 84 senttiä. Vuosien saatossa hinta oli noussut 99 senttiin. Erilaisille lisäpalveluille, kuten horoskoopit ja multimediaviestit, oli omat hinnastonsa.
Nykyään Suomessa ei enää lähetetä TV-chatteja vaan nämä ovat korvanneet joko muu ohjelmatarjonta tai tv-kanavat pitävät lähetystauon, jolloin ei lähetetä mitään ohjelmaa. Viimeinen tv-chat lähetys Yön Ava / Aamun AVAus lähetettiin yöllä 31.12.2021 AVA tv-kanavalla.
Televisiossa pyöri aikoinaan myös erilaisia tekstiviesteillä pelattavia pelejä, joita ei enää myöskään lähetetä Suomessa missään tv-kanavalla.
MTV3 Chat
Se Oikea oli MTV3:lla ja Subilla yöllä esitetty deittiohjelma. Ohjelmaan pystyi lähettää viestejä juontajan luettavaksi ja lisäksi ruutuun oli mahdollista saada näkymään myös oman kuvansa deitti-ilmoituksena. Aika-ajoin ohjelmassa näytettiin myös nauhoitettuja deittivideoita. Se Oikeaa edelsi MTV3 Chatista versio nimeltä MTV3 Deitti. Nimi muuttui, kun ohjelmaan liitettiin omat internetsivut. Subilla lähettiin vuoteen 2008 asti Se Oikean paikalla Sub Chatin versiota nimeltä Deittichat. Juontamattomien chat-ohjelmien viestit valvottiin enimmäkseen Kajaanista Sentraali Oy:n toimesta, joka toimii MTV3:lle ja Subille alihankintayrityksenä. Se Oikea oli viimeinen antenniverkon analogisella MTV3-kanavalla näkynyt ohjelma, analogisten tv-lähetysten päätyttyä antenniverkossa 1. syyskuuta 2007 kello 4.00. Se Oikea päättyi vuonna 2011. Se Oikean korvasi MTV3 Deitti, jota esitettiin jo ennen Se oikeaa. MTV3 Deitti poistui ruudusta MTV3 Chatin kanssa vuonna 2013.
Radio- ja tv-juontaja Vappu Pimiä toimi 2000-luvun alussa chat-juontajana MTV3-kanavalla.
Puhuva pää
Puhuva pää oli ohjelmissa esiintynyt tietokonehahmo, jonka ohjelmassa lausuttaviksi oli mahdollista lähettää tekstiviestejä. Puhuva pää esiintyi ensimmäistä kertaa 13. syyskuuta 2003. Pää puhui aluksi Bitlipsin ja myöhemmin Mikropuheen kehittämällä puhesyntetisaattorilla. Osalta katsojista hahmo sai suuren suosion, ja siksi sen lausuttaviksi lähetettiin paljon viestejä. Toisaalta osaa katsojista suututti, että sen ääneen lausumat viestit vähän väliä keskeyttivät juontajan puheen, ja lisäksi hahmoa käytettiin yhä enemmän asiattomasti. Lopulta sen ääneen lausumat viestit olivat jo melkein pelkästään häiriköintiä, joten hahmon käyttö ohjelmassa lopetettiin vuoden 2007 loppuun mennessä. Päästä oli käytössä useampi eri versio. Alun perin hahmo näytti tummaihoiselta mieheltä. Kyseinen pää luotiin silloisen Teknillisen korkeakoulun tieteellisessä projektissa, jossa pyrittiin mallintamaan realistinen pää ja kasvot. Heiltä pää myytiin MTV3:lle. Vuonna 2004 perinteisen pään rinnalle luotiin MTV3 Chatin juontajista tehtyjä päitä. Vuonna 2005 pää muuttui valkoihoiseksi ja sille lisättiin kyky osata puhua saksalaisella ja ruotsalaisella aksentilla. Vuoden 2006 aikana Puhuva pää uudistui vielä kerran ja tätä päätä käytettiin hahmon lakkauttamiseen asti. Hahmoon liittyen julkaistiin vuonna 2004 Kädet ilmaan! -niminen musiikkialbumi, joka sisälsi elektronista hip hop-sävytteistä musiikkia.
4Deitti ja Talk!
4Deitti oli Nelosella vuoteen 2006 asti pyörinyt seuranhakuohjelma, jossa ei ollut juontajaa.
Talk! oli vuodesta 2006 alkaen 4Deitin paikalla pyörinyt chat-ohjelma, joka oli 4Deitin tapaan Se Oikean tapainen. Ohjelmaa juonsi Martina Aitolehti.
Sub Chat
Sub Chat oli Subilla, ja aiemmin sen edeltäjällä Subtv:llä, pyörinyt chat-ohjelma. Ohjelmassa ei ollut juontajaa. Kanavan vuosina 2006–2008 käytössä ollut tunnusmusiikki soi chatissa aina vuoden 2012 lokakuuhun asti, jolloin se vaihtui kanavan silloiseen tunnusmusiikkiin. Viimeiseksi jäänyt ulkoasu otettiin käyttöön marraskuussa 2013. Sub Chattia ei ole esitetty kesäkuun 2014 jälkeen.
Gustave Eiffel
upright|pienoiskuva|[[Eiffel-torni]] Alexandre Gustave Eiffel [] (15. joulukuuta 1832 Dijon, Ranska – 27. joulukuuta 1923 Pariisi, Ranska) oli ranskalainen sillanrakennusinsinööri, joka tunnetaan Eiffel-tornin rakentajana. Torni rakennettiin Pariisin vuoden 1889 maailmannäyttelyn yhteyteen. Moderneista rakennusmateriaaleista ja rakenteista kiinnostunut Eiffel suunnitteli myös New Yorkin Vapaudenpatsaan tukirakenteet sekä useita siltoja ja muita rakennuksia.
TV-chat
Yön AVA / Aamun AVAus
Yön AVA ja Aamun AVAus olivat AVA-kanavan chat-ohjelmia. Yön AVA-ohjelmaa lähetettiin öisin ja Aamun AVAusta aamuisin, kun kanavalta ei tullut ohjelmaa. Ohjelmat olivat ainoat Suomessa esitettävät chat-ohjelmat 2020-luvulla, joiden lähetykset päättyivät viimeiseen lähetykseen 31.12.2021.
Gustave Eiffel
Varhainen elämä
Eiffel syntyi Dijonissa. Sukunimi Eiffel oli otettu käyttöön saksalaisen Bönickhausen-suvun jäsenten muuttaessa Ranskaan 1700-luvulla, koska ranskalaiset eivät osanneet lausua alkuperäistä nimeä. Eiffel-nimi tulee Nettersheimin kaupungissa Nordrhein-Westfalenissa sijaitsevasta Eifel-vuoresta. Eiffelin äidin menestyvä hiilibisnes salli Eiffelin opiskella kemiaa École Centrale des Arts et Manufactures -koulussa Pariisissa. Eiffel aikoi ottaa haltuun setänsä kemiantehtaan, mutta joutui luopumaan ajatuksesta perheriitojen takia. Eiffel vaihtoi metallinmuokkausalalle ja meni töihin yritykseen, joka suunnitteli rautatiesiltoja.
TV-chat
YLEKaX / YleX extrana
YLEKaX (myöhemmin YleX extrana) oli aluksi Yle TV2:n lähettämä ja myöhemmin YLE Extralle siirtynyt chat-ohjelma. Ohjelmassa näkyi chat-viestien ohella videokuva YleX-radiokanavan studiosta ja kuului kyseisen kanavan lähetys. YleX:n aamulähetyksessä kommentoitiin vuonna 2005 klo 7 alkaen ohjelmaan lähetettyjä viestejä. Aiemmin vuonna 2004, TV2:n Mikämikä-TV -tv-pelin aamulähetyksissä oli ollut mukana tv-chat ja videokuvaa YleX:n studiosta. YLEKaX alkoi Yle TV2:lla tammikuussa 2005, ja sitä lähetettiin arkiaamuisin klo 6:30–10:00. Toukokuussa 2007 ohjelma siirtyi YLE Extralle ja sen nimeksi vaihtui YleX extrana. YLE Extra lähetti ohjelmaa aamun lisäksi iltapäivisin klo 14–18. Ohjelma päättyi YLE Extran lakkauttamiseen ja sen viimeinen lähetys oli 31. joulukuuta 2007.
Gustave Eiffel
Ura
Charles Nepveu antoi 1856 Eiffelille ensimmäisen työn, jossa tämä toimi rautatiesiltojen työmaiden johtajana ympäri Ranskaa. Hänen ensimmäinen suuri työmaansa oli 500-metrinen Pont de Bordeaux -rautatiesilta, joka valmistui 1860. Vuonna 1866 Eiffel käynnisti oman suunnittelu- ja rakennusyhtiönsä G. Eiffel et Cie. Eiffel suunnitteli ja toteutti joukon siltoja Ranskaan ja alkoi saada mainetta muuallakin. Suunnittelukilpailun perusteella Eiffelin yhtiö valittiin rakentamaan jänneväliltään 160-metrinen rautatiesilta Portoon. 1877 valmistunut Ponte Maria Pia -silta ylittää Dourojoen ja yhdistää Porton rautateitse Lissaboniin.
TV-chat
TVTV! Chat ja TVTV! DEITTI
''TVTV! Chat'' oli vuosina 2000-2001 TVTV!:llä lähetetty chat-ohjelma, joka oli Suomen ensimmäinen chat-ohjelma. Ohjelmassa ei ollut juontajaa, vaan taustalla soi yksi MTV3-kanavan silloisista tunnusmusiikeista, josta on saanut alkunsa myös Vapaapudotuksen TVTV! Chat-kappale. Yasir Gaily siirtyi kuitenkin elokuussa 2000 ohjelman juontajaksi. TVTV! Chat-kappaletta kuultiin tuon jälkeen yhä taustalla, tosin instrumentaaliversiona. Samaa instrumentaaliversiota on kuultu myös MTV3 Chatissa, MTV3 WEB ja TVTV!WEB-ohjelmissa sekä MTV3:n Seuraavaksi-tunnuksissa vuosina 1999–2001, sekä uudistettuna versiona vuosina 2001–2005 MTV3:n Hetkinen-ruudun aikana ja Tulevaa ohjelmaa -osioissa sekä MTV3+:n TV-kortin salaustesti -ohjelmassa.
Gustave Eiffel
Ura
1870- ja 80-luvut olivat ammatillisesti Eiffelin kulta-aikaa. Hän suunnitteli suurien siltojen lisäksi pienempiä, paikalla koottavia ”siltarakennussarjoja” sekä patojärjestelmiä, aallonmurtajia, paviljonkeja ja rautatieasemia. Vuonna 1877 Eiffel kuitenkin menetti nuoren vaimonsa Marguerite Gaudelet’n, jonka kanssa hänellä oli viisi lasta. Gustave Eiffel suunnitteli myös ranskalaisten Yhdysvalloille 1886 lahjoittaman Vapaudenpatsaan sisäiset tukirakenteet sekä Nizzan observatorion kupolin.
TV-chat
TVTV! Chat ja TVTV! DEITTI
''TVTV! DEITTI'' oli TVTV! Chatin yhteydessä lähetetty deittiohjelma. TVTV! Chatin tavoin, ohjelmassa ei ollut juontajaa, vaan taustalla soi Vapaapudotuksen TVTV! Chat-kappale.
TVTV!:n lähetysten loppumisen jälkeen, TVTV! Chat ja TVTV! DEITTI lopetettiin.
Urheiluchat
Urheiluchat, eli Urheilun iltapäivä (chat), oli Urheilukanavalla vuosina 2001-2006 lähetetty urheiluaiheinen chat-ohjelma ja aikanaan Suomen suosituin erikoisaiheinen chat-ohjelma.
Moni Urheiluchatin juontajista on jatkanut uraansa televisiossa urheiluchatjuontajuuden jälkeen. Teemu Jordberg siirtyi Urheilukanavan Pelistudio-juontajaksi, ja on tätä nykyä MTV3:lla urheilutoimittajana. Ville Lepistö on Urheilukanavalla toimittajana. Urheiluchattia on juontanut myös Italiassa pelaava ammattilaiskiekkoilija Joni Petrell.
Gustave Eiffel
Ura
Vuonna 1887 Eiffel oli mukana Panaman kanavan rakennusprojektissa, jota johti Ferdinand de Lesseps. Tarkoituksena oli rakentaa kanava Panaman kannaksen yli Karibianmereltä Tyynelle valtamerelle. Eiffel suunnitteli kanavan sulut. Kanavaprojekti epäonnistui, sillä malaria, keltakuume, muut taudit, rakennusvirheet, tulvat ja onnettomuudet vaikeuttivat suuresti työntekoa.
TV-chat
Urheiluchat
Urheiluchatissa vierailivat muun muassa Matti Nykänen, Doug Shedden, Toni Mäkiaho, Lennart Petrell ja Kari Lehtonen.
Gustave Eiffel
Ura
Eiffel oli suunnitellut vuonna 1891 sortuneen sveitsiläisen Münchensteinin rautatiesillan. Onnettomuudessa kuoli 78 ihmistä, ja se on Sveitsin pahin rautatieonnettomuus.
TV-chat
Urheiluchat
Urheiluchatin viimeinen lähetys lähetettiin 15. joulukuuta 2006. Chattia juonsivat Jarno, Krisu ja Jukka "Mr. Jäähyaitio" Suutari. Aluksi puhuttiin vain joulutauosta ja Urheiluchatin jatkumista odoteltiin koko vuosi 2007, kunnes lopulta Urheilukanavan sivut päivitettiin ja selvisi, ettei chat ollut jatkumassa.
Gustave Eiffel
Ura
Eiffelin maine kärsi vuonna 1892 paljastuneen Panama-skandaalin yhteydessä, vaikka hän ei ollut vastuussa kanavayhtiön taloudellisista vaikeuksista ja niihin liittyneestä lahjonnasta. Vuonna 1893 hänet tuomittiin yhtiön johtajien kanssa sakkoihin ja vankeuteen varojen väärinkäytöstä, mutta valitusoikeus kumosi tuomion.
Elämänsä viimeiset 30 vuotta Eiffel käytti tieteellisiin tutkimuksiin. Hän etsi erilaisia käyttötapoja nimeään kantavalle tornille, johon tuli sääasema ja radioantenni. Hän keräsi säähavaintoja monista rakennelmistaan ja tutki aerodynamiikkaa muun muassa rakentamiensa tuulitunneleiden avulla.
Gustave Eiffel on haudattu Levallois-Perret'n hautausmaalle Pariisin esikaupunkialueelle.
Hauron
Hauron oli muinaisessa Egyptissä palvottu alun perin kanaanilainen jumala. Kanaanilaisessa mytologiassa Hauron oli mahdollisesti Astarten poika. Häntä palvottiin ilmeisesti aavikolla kulkijoiden ja paimenten suojelijana, ja Egyptissä jumalaa kutsuttiinkin nimellä "voitokas paimen". Hauron mainitaan egyptiläisissä teksteissä keskivaltakunnan ajoilta lähtien, mutta egyptiläiseksi jumalaksi hänet omaksuttiin ilmeisesti uuden valtakunnan aikaan. Jostakin tuntemattomasta syystä Hauron yhdistettiin vahvasti Gizan sfinksiin, ja tälle rakennettiin kappeli sfinksin eteen uuden valtakunnan aikaan.
URB-festivaali
URB on nykytaiteen museo Kiasman sekä Kiasma-teatterin järjestämä vuotuinen urbaanin taiteen festivaali Helsingissä. Festivaalin tarkoituksena on esitellä sekä kotimaista että kansainvälistä taidetta varsinkin nuorilta tekijöiltä ja sen ohjelmisto painottuu tanssi- ja esitystaiteeseen.
Festivaalia on järjestetty vuodesta 2000, jolloin URB oli osa Helsingin kulttuuripääkaupunkivuotta. URB-festivaalin alkuperäisenä tarkoituksena oli keskittyä urbaaniin tanssiin, mutta ohjelmisto on vuosien mittaan avautunut myös muille taidemuodoille. Yleistä urbaanin taiteen teemaa lukuun ottamatta festivaalilla ei ole pysyvää formaattia, vaan sen tarkoituksena on toimia kohtaamispaikkana, joka tuottaa uusia ja ajankohtaisia näkyjä nykykulttuuriin.
Kesäduuniprojekti
Vuosina 2011–2016 osa URB-festivaalia on ollut Kesäduuniprojekti, joka on työllistänyt 1990-luvulla syntyneitä nuoria.
Maitolavan prinsessa
Maitolavan prinsessa on Anita Hirvosen studioalbumi vuodelta 1993.
120 minuuttia
Livetaltioinnit
Provinssirock 2003
Tavastia
Apocalypse
Apocalypse voi tarkoittaa:
Frank Ordenewitz
Frank Ordenewitz (s. 25. maaliskuuta 1965 Dorfmark) on saksalainen entinen jalkapalloilija.
Jalkapallomaajoukkue
Ordenewitz debytoi Saksan maajoukkueessa 1987. Hän on pelannut kaksi maaottelua.
Bulletproof Picasso
Bulletproof Picasso on yhdysvaltalaisen rock-yhtye Trainin seitsemäs studioalbumi. Sen julkaisi Columbia Records kansainvälisesti 12. syyskuuta 2014. Yhdysvalloissa julkaisu kuitenkin tapahtui vasta 16. syyskuuta 2014. Se on saatavilla CD:nä, vinyylinä sekä digitaalisesti ladattavana. Se on yhtyeen ensimmäinen albumi ilman rumpalia sekä yhtyeen perustaja Scott Underwoodia, joka erosi yhtyeestä ennen levyn nauhoitusta. Tuottajat olivat seuraavat: Azeem, Espionage, Greg Kurstin, Jake Sinclair, Butch Walker ja Whams.
Operaatio Sonnenblume
thumb|Saksan joukot Tripolissa Operaatio Sonnenblume eli operaatio Auringonkukka oli toisessa maailmansodassa peitenimi operaatiolle, jossa saksalaisjoukkoja siirrettiin Pohjois-Afrikan rintamalle helmikuussa 1941. Joukkojen tehtävänä oli tukea Italian Libyassa olevia joukkoja, kun liittoutuneiden operaatio Compassissa oli tuhoutunut koko Italian 10. armeija.
Taustaa
Jo 4. lokakuuta 1940 Adolf Hitlerin ja Benito Mussolinin keskustelivat Saksan joukkojen lähettämisestä Italian rinnalle Pohjois-Afrikkaan. 3. panssaridivisioona sai 11. lokakuuta määräyksen valmistautua siirtymään Libyaan, jolloin aloitettiin henkilöstön lääkärintarkastukset tropiikkiin siirtämiseksi. Tällöin valmistelut keskeytettiin.
Toteutus
Vasta muodostettu Saksan 5. kevyen divisioona lähetettiin Italiaan ja edelleen Pohjois-Afrikkaan. Divisioonan ensimmäiset joukkoyksiköt, 3. tiedustelupataljoona ja 39. panssarintorjuntapataljoona, saapuivat 14. helmikuuta Tripoliin, mistä ne jatkoivat heti Sirteen. Sen panssarirykmentti 5 kuormattiin 28. helmikuuta Wünsdorfissa juniin, jotka kuljettivat sen Napoliin kuormattavaksi laivoihin. Italian laivaston suojaamaan saattueeseen kuuluivat rahtialukset Wachtfels, Reichenfels, Arcturus, Alicante ja Leverkusen, joka syttyi kuormattaessa tuleen. Onnettomuudessa tuhoutui kymmenen PzKw III ja kolme PzKw IV -panssarivaunua. Loput rykmentistä eli 25 PzKw I Ausf A,45 PzKw II, 61 PzKw III (suurin osa Ausf F mallia, varustettu 5 cm:n KwK 38 L/42 -kanuunoilla ja ainoastaan muutama Ausf H -mallia), 17 PzKw IV, kolme pientä esikuntavaunua ja neljä suurta esikuntavaunua nousivat maihin Tripolissa 10. maaliskuuta. Joukkojen oltua Tripolin läpi kulkeneessa paraatissa 12. maaliskuuta, ne siirrettiin rantatietä rintamalle.
Saksan 15. panssaridivisioona lähetettiin toisena panssariyksikkönä Libyaan liitettäväksi Saksan Afrikan armeijakuntaa. Sen panssarirykmentti 8 kuljetettiin Tripoliin kolmessa saattueessa. I pataljoonan esikunta ja esikuntakomppania sekä 1. komppania saapuivat 24. huhtikuuta, rykmentin esikunta sekä 2., 3. ja 5. komppania saapuivat 2. toukokuuta. Kolmas erä, jonka muodostivat II pataljoonan loppuosa sekä 6. ja 7. komppania, saapui Tripoliin 6. toukokuuta. Rykmentillä oli 45 PzKw II, 71 PzKw III (pääosa Ausf H -mallia), 20 PzKw IV, neljä pientä esikuntavaunua ja kuusi suurta esikuntavaunua.
Edward Madden
Edward Madden (17. heinäkuuta 1878 New York, New York – 11. maaliskuuta 1952 Hollywood, Kalifornia) oli yhdysvaltalainen sanoittaja. Hän valmistui Fordhamin yliopistosta. Hän alkoi kirjoittaa lauluja esimerkiksi Fanny Bricelle vaudevillea varten ja siirtyi lopulta Broadwaylle. Hän teki yhteistyötä useiden säveltäjien, muiden muassa vaimonsa Dorothy Jardonin sekä Ben Jeromen, Joseph Dalyn, Gus Edwardsin, Julian Edwardsin, Louis Hirschin, Theodore Morsen, Percy Wenrichin ja Jerome Kernin kanssa.
Maddenin lauluja on ollut myös lukuisissa elokuvissa. Hän oli American Society of Composers, Authors and Publishersin alkuperäisjäsen, ja hänet on otettu Songwriters Hall of Fameen vuonna 1970.
Anastasio Somoza Debayle
Anastasio ”Tachito” Somoza Debayle (5. joulukuuta 1925 – 17. syyskuuta 1980) toimi Nicaraguan puolustusvoimien ylipäällikkönä vuosina 1967–1979, presidenttinä 1. toukokuuta 1967 – 1. toukokuuta 1972 ja maan hallitsijana 1. joulukuuta 1974 – 17. heinäkuuta 1979. Somoza-suku oli hallinnut maata vuodesta 1936, ja Anastasio Debayle oli sukunsa kolmas ja viimeinen valtionpäämies.
Anastasio Debayle syntyi Anastasio Somoza Garcían, silloisen Nicaraguan presidentin pojaksi. Nuori Debayle sai lempinimekseen ”Tachito”. Hänen isänsä tunnettiin nimellä ”Tacho”. Anastasio Debayle sai koulutuksensa St. Leo Collegessa Miamissa Floridassa ja Sallen sotilasakatemiassa New Yorkissa ennen kuin meni West Pointiin, josta hän valmistui 6. kesäkuuta 1946.
Heti valmistumisensa jälkeen Debayle nimitettiin Nicaraguan armeijan ylipäälliköksi. Nimityksen suoritti hänen isänsä, joka oli nimittänyt sukunsa muitakin jäseniä valtion eri virkoihin. Debayle meni naimisiin 10. joulukuuta 1946 Hope Portocarreron kanssa Managuassa. Häissä oli 4000 kutsuvierasta. Hope Portocarrero ja Anastasio saivat viisi lasta.
Valtaannousu
Isänsä salamurhan jälkeen 21. syyskuuta 1956, Anastasion veljestä Luisista tuli maan presidentti. Anastasio oli saanut kuitenkin suuren vaikutusvallan maan poliittisessa toiminnassa. 1. toukokuuta 1967, ennen kuin Luis Somoza kuoli sydänkohtaukseen 45-vuotiaana, Anastasiota tuli maan presidentti. Luis Somoza hallitsi maata lempeämmillä otteilla kuin Anastasio ja isänsä. Anastasion virkakausi päättyi virallisesti toukokuussa 1972, mutta hallitus oli laatinut lakeja presidentin uudelleenvalinnasta. Vuonna 1974 valittiin kolmen miehen troikka, jossa kaksi edustajaa olivat liberaalipuolueesta ja yksi konservatiivipuolueesta, ja heidät ylennettiin armeijan johtoon.
23. joulukuuta 1972 voimakas maanjäristys iski Nicaraguan pääkaupunkiin Managuaan. Tuhansia ihmisiä kuoli ja suurin osa kaupungista tuhoutui. Julistettiin poikkeuslaki, joka vahvisti Somozan suvun hallinnon virallisesti. Somozan sukua arvosteltiin liian hitaasta avustustyöstä ja avun jakamisesta. Moni Managuan rakennuksista on yhä jätetty uudelleen rakentamatta.
Somoza valittiin uudelleen presidentiksi vuoden 1974 vaaleissa, joita oppositio boikotoi. Samoihin aikoihin katolinen kirkko alkoi arvostella maan hallitusta. 1970-luvulla nicaragualaisten ihmisoikeuksia poljettiin ja maassa tehtiin monia pidätyksiä.
Vuonna 1975 Somoza Debayle aloitti sotilasoperaation vasemmistolaista oppositiopuoluetta sandinisteja vastaan, joka sai tukea Fidel Castron Kuubasta. Sandinistit olivat aloittaneet toiminnan maassa vuonna 1963. Marxilaisten sandinistien kannatus nousi Nicaraguan suuren maanjäristyksen aikana, ja kun Yhdysvaltain presidentti Jimmy Carter veti Yhdysvaltain tuen maasta. Tämä aiheutti arvostelua, sillä Somozan hallinto nähtiin antikommunistisena vastapainona. Carter vetosi tekoonsa ihmisoikeuden puolesta, mutta Somoza alkoi saada aseita Israelilta, koska hänen isänsä oli ollut tukemassa Israelia vuoden 1948 sodassa. Yhdysvallat pakotti Israelin lopettamaan tukensa Somozalle. Vuonna 1979 Debayle erosi virasta ja yritti asettua asumaan Miamiin, mutta Carter epäsi häneltä pääsyn maahan. Hän sai kuitenkin turvapaikan Alfredo Stroessnerin Paraguaysta. Hänen pakoaan seuraavana päivänä sandinistit ottivat vallan Nicaraguassa.
Kuolema
Anastasio Somoza Debayle tapettiin 17. syyskuuta 1980 kello 10.10 Asunciónissa Paraguayssa. Ampujaksi väitettiin heti tapahtuman jälkeen Hugo Irurzún -nimistä sandinistisissiä. Somoza istui Mercedes-Benz -autossaan, kun autoa ammuttiin RPG-7-singolla. Kaikki autossa olleet henkilöt kuolivat.
Somoza haudattiin Woodlawn Parkin hautausmaalla Miamissa, Floridassa olevaan mausoleumiin.
CIA:n entinen agentti Brian Latell on esittänyt kirjassaan, että Somozan murhan takana olisi ollut Fidel Castro ja hänen palkkaamansa sandinistisalamurhaajat. Latellin arvion mukaan sandinisteilla ei ollut minkäänlaista mahdollisuutta päästä valtaan vuoden 1979 vallankumouksessa ilman Kuuban armeijan tukea.
Latell väittää, että Fidelin veli Raúl Castro oli vastuussa sandinistien menestyksestä. Kuuban salainen palvelu toimitti neuvonantajia sandinisteille ennen valtaannousua. Kuuban mukaan Somoza oli pääarkkitehtina Yhdysvaltain vuonna 1961 tekemässä Sikojenlahden maihinnousussa, joka kuitenkin epäonnistui.
Vompatit
Vompatteja on kolmea lajia. Paljaskuonovompatti (Vombatus ursinus) elää Etelä-Australian ja Tasmanian vuoristoissa, karvakuonovompatti (Lasiorhinus latifrons) Etelä-Australian tasangoilla ja pohjankarvakuonovompatti (Lasiorhinus krefftii) Queenslandissä, Itä-Australiassa.
Pohjankarvakuonovompatti on äärimmäisen uhanalainen. Niitä on jäljellä alle sata yksilöä Epping Forest National Park -luonnonpuistossa. Kaksi muuta lajia ovat kuitenkin suhteellisen yleisiä.
Täysikasvuinen naarasvompatti saa touko-heinäkuussa yhden poikasen, jonka alkukehitys tapahtuu muiden pussieläinten tapaan emon pussissa.
Miljoonia vuosia sitten eli Australiassa jättiläisvompatti Phascolonus.
Vompatin uloste on epätavallisen kuutiomainen.
Länsi-Intian patriarkka
Länsi-Intian patriarkka (lat. Patriarchatus Titularis Indiarum Occidentiarum) on eräs harvoista katolisessa kirkossa käytössä olevista patriarkan arvoista. Arvo perustettiin Espanjassa 11. toukokuuta 1524. Länsi-Intian patriarkaatin tarkoituksena oli edistää vasta löydettyjen Amerikan alueiden kristillistämistä ja järjestää siellä tehtävää lähetystyötä Espanjan kruunun alaisilla alueilla. Länsi-Intian patriarkan arvo eroaa muista patriarkaateista siten, että sitä ei ole sidottu mihinkään tiettyyn piispanistuimeen. Edellisen Länsi-Intian patriarkan kuoltua hänen tilalleen nimitettiin joku espanjalaisista piispoista. Muutamia harvoja poikkeuksia lukuun ottamatta arvonimi myönnettiin Espanjan armeijan kenttäpiispalle.
Länsi-Intian patriarkan arvo on edelleenkin virallisesti olemassa, mutta sitä ole täytetty vuodesta 1963.
Katariina Numminen
Katariina Numminen on suomalainen teatteriohjaaja ja dramaturgi. Hänen ohjaamiaan esityksiä ovat mm. Yerma, Coconut Disco - Afrikan ääniä, Karjalala, Opetusnäytelmä ja Kolme pientä sisarta. Numminen toimii Viipurin taiteellisessa teatterissa ja Todellisuuden tutkimuskeskuksessa. Nykyisin hän toimii Taideyliopiston Teatterikorkeakoulussa dramaturgian ja draaman kirjoittamisen professorina.
Samsung Galaxy Tab 2 10.1
pienoiskuva|Samsung Galaxy Tab 2 10.1 Samsung Galaxy Tab 2 10.1 on Samsung Electronicsin huhtikuussa 2012 julkaisema taulutietokone. Siinä on 16 gigatavua tallennustilaa ja 1 gigatavu keskusmuistia. Näytö koko on 10,1 tuumaa. Sen tarkkuus on 800 × 1 280 pikseliä. Laitteessa on kaksiydinprosessori. Akkua on 7 000 milliampeerituntia. Takakamera on 3,15 megapikseliä ja etukamera on 0,3 megapikseliä. Käyttöjärjestelmä on Android 4.0.3, joka on päivitettävissä 4.1-versioon.
Lapinlahden Linnut: Ehkä kaikki
Lapinlahden Linnut: Ehkä kaikki on Yleisradion ja Pan Visionin yhteistyössä joulukuussa 2006 julkaistu DVD-boksi.
Lintubongailuja 1985-1993 (DVD-levy 7) sisältö
Kyseinen DVD-levy sisältää Lapinlahden Lintujen musiikkivideoita, esiintymisiä ja kelkkataltiointeja Yleisradion tuottamissa televisio-ohjelmissa.
Oheisessa taulukossa lukee televisio-ohjelman nimi, esityspäivä ja ohjelman sisältö.
CD (Lintuinfluenssa Vol. 2)
Lintuinfluenssa Vol. 2. on Lapinlahden Lintujen järjestyksessään yhdestoista kokoelmalevy. Lintuinfluenssa Vol.1 ilmestyi aiemmin samana vuonna omana julkaisunaan. Kokoelmalevy sisältää yhtyeen jäsenten omia suosikkikappaleita.
On Rituals and Correspondence in Constructed Realities
On Rituals and Correspondence in Constructed Realities on suomalaisen metalliyhtye Cantata Sanguin esikoisalbumi, joka julkaistiin 26. tammikuuta 2009.
Neuburgin lentotukikohta
pienoiskuva|[[Lockheed F-104 Starfighter|F-104 Starfightereita Neuburgissa vuonna 1965.]] Neuburgin lentotukikohta on Saksan ilmavoimien tukikohta, joka sijaitsee Neuburg on Danuben alueella noin 20 kilometriä länsiluoteeseen Ingolstadtista. Sen pääkäyttäjänä on Etelä-Saksan ilmapuolustuksesta vastaava Taktisches Luftwaffengeschwader 74 (TaktLwG 74). Vuodesta 2006 alkaen lennoston kalustona ovat olleet Eurofighter Typhoonit. Tukikohta on ilmavoimien pienin.
Historia
Neuburgin alueen sotilaslentäminen alkoi jo vuonna 1912, kun sotilaslentokone laskeutui Neuburgin paraatikentälle ensi kerran.
Tom Richards
Tom Richards voi viitata ainakin seuraaviin henkilöihin:
Neuburgin lentotukikohta
Historia
Vuonna 1935 tukikohdan rakennustyöt aloitettiin ja vuonna 1937 tukikohta nimettiin ilmavoimien lentosotakouluksi. Koulun kalustona olivat Dornier Do 23, Focke-Wulff Fw 56 ja Junkers Ju 52. Toisen maailmansodan lopulla Neuburg oli Me 262 suihkuhävittäjien valmistus- ja huoltotukikohtana. Neuburgin tehdasta pommitettiin 19. maaliskuuta 1945.
Yhdysvaltain joukkojen vallattua lentotukikohdan se sai nimen liittoutuneiden kenttätunnuksen R-60.
Albedo
Albedo eli heijastuvuus tai heijastuskyky on jonkin kappaleen kyky heijastaa siihen osuvaa säteilyä. Se kuvaa kappaleeseen osuneen ja siitä heijastuneen säteilyn suhdetta. Albedo määritetään jakamalla pinnan heijastaman säteilyn teho saapuvan säteilyn teholla. Albedoa merkitään yleensä kreikkalaisella kirjaimella α, alfa tai isolla A-kirjaimella. Täysin valoa heijastava pinta on valkoinen, ja sen albedo on 1,0 tai 100 %. Täysin musta imee eli absorboi kaiken siihen saapuvat säteilyn, ja sen albedo on siksi 0. Muiden väristen kohteiden albedot ovat tältä väliltä. Lisäksi eri värien heijastama säteilyjakautuma on monesti erilainen kuin vastaanotettu säteily. Albedoa käytetään muun muassa tähtitieteessä, säätieteessä, tietokonegrafiikassa ja laskettaessa vaikkapa Auringon taloa lämmittävää vaikutusta.
Geometrinen albedo ja Bondin albedo
thumb|200px|Saturnuksen [[Enceladus-kuun jääpinta heijastaa 99% saamastaan valosta, siis sen albedo on 0,99]]
Yleensä taivaankappaleen albedosta puhuttaesa tarkoitetaan Bondin albedoa A, joka on taivaankappaleesta heijastuneen ja sinne saapuvan säteilyn suhde. Se on vaikea määrittää, koska silloin on mitattava kappaleen heijastus kaikkiin suuntiin. Tämän takia monen taivaankappaleen Bondin albedo tunnetaan huonosti.
Bondin albedo on nimetty tähtitieteilijä George Phillips Bondin mukaan.
Geometrinen albedo p on jonkin kappaleen valonheijastuskyky suoraan takaisin kohti valonlähdettä verrattuna kaikilla aallonpituuksilla heijastavaan levyyn, niin sanottuun Lambertin levyyn. Mattapintainen valkea seinä on lähellä Lambertin levyä. Monille asteroideille on helppo mitata geometrinen albedo. Geometrinen albedo voi olla ykköstä suurempi ja jopa ääretön jos kappale heijastaa peilinä takaisin tulosuuntaan.
Joidenkin taivaankappaleiden geometrisia ja Bondin albedoja
Maan albedo
Maan albedo on keskimäärin 0,39 (0,36–0,43) Albedon avulla pystyy määrittämään, kuinka paljon pinta imee Auringon säteilyä itseensä. Maan albedoon vaikuttaa kolme eri tekijää, maasta ja vesistä heijastuva valo, pilvistä heijastuva valo ja ilmakehästä ylöspäin siroava valo.